<classify> Simba inashuka dimbani leo kucheza mchezo wake wa tatu baada ya miwili kucheza Tanga dhidi ya African Sports na JKT Mgambo, ambayo yote walishinda.Msimu uliopita Simba ilicheza mechi sita bila ya kushinda hata moja na kuambulia pointi sita tu.Simba ilibaki Tanga baada ya mchezo wake na Mgambo JKT katikati ya wiki iliyoshinda 2-0 kwenye Uwanja wa Mkwakwani, huo ukiwa mchezo wa pili mfululizo kushinda uwanjani hapo, baada ya awali kuilaza African Sports 1-0.Uongozi uliamua timu iendelee na kambi Tanga kabla ya kurejea Dar es Salaam siku moja kabla ya mchezo wake huo.Baada ya mchezo wa leo, Simba inayofundishwa na Muingereza Dylan Kerr itaenda kambini kujiandaa na mchezo dhidi ya wapinzani wao wa jadi, Yanga, ambao jana walishinda 4-1 dhidi ya maafande wa JKT Ruvu. Hata hivyo, bado haijajulikana Simba itaweka kambi wapi kujiandaa na pambano lao dhidi ya Yanga litakalofanyika mwishoni mwa wiki ijayo.Mechi zingine leo ni Coastal Union itaikaribisha Toto Africans ya Mwanza kwenye Uwanja wa Mkwakwani huku Mwadui ya Shinyanga itakuwa mwenyeji wa Azam FC ambayo hadi sasa nayo haijafungwa wakati Mtibwa Sugar watakuwa wenyeji wa Ndanda FC ya Mtwara.  <topic>: MICHEZO 